
Bismillahir Rahmannir Raheem 
1. Achchhe Khatme Ke Das Asbab 
Jo shakhs Allah se mulakat ki tamanna dil 
me rakhta ho, use chahiye ke vo nek amal 
kare, aur Allah ki ibadat me kisi ko sharik 
na kare, (sure kahaf/112) 
Ek aham dua, ya Allah hame aisi zindagi 
guzarne ki taufik nasib farmaye ke akhri 
vakt me kalima nasib ho jaye. 
Buzrugo ne likha he ke jo duniya me jitni 


majbuti ke sath shariat par chalega utna hi 
kayamat ke din pul sirat par asani ke sath 
chal sakega, aur jo duniya me shariat ke 
hukmo par chalne me fisalta hoga, to vo 
pul sirat par bhi fislega. 

Buzrugo ne das aisi baate batayi he jinko 
karne se insaan ko akhri vakt me 
inshaallah kalima nasib hota he. 

1. Nigah ki hifazat- insaan dil ki shahvat ke 
sath jab kisi par mohabbat ki najar dalta 
he, to iske badle me Allah ki mohabbat se 
mehrum kar diya jata. 

2. Misvak ki pabandi- hadis mehe jo 
misvak ki pabandi karta he, malaikul maut 
us bande ke pass se shaitan ko dur kar dete 
he, aur bande ko kalima yaad dila dete he. 
3. Shukar ada karna- insaan Allah ka 
shukar ada kare. 

4. Sadka- sadka Allah ki narazgi ko khatam 
kardeta he, aur buri maut se bande ko 
bacha leta he. ‘™ezi/600) 

5. Allah valo ki sangat- Allah valo ki sangat 


ikhtiyar kare, aye imaan valo Allah se daro 

aur sachcho ke sath ho javo. ‘suze tauba/119) 

6. Allah se mohabbat ka izhar karna- jo 
shakhs duniya me jis hal me zindagi 
guzarega use us hal me maut ayegi. 

7. Allah ke khauf se gunah ko chhod dena. 
8. Azan ka javab- jo azan sune aur azan ke 
baad ki dua maange to kayamat ke din 
Huzur® uski sifarish karege. ®u<hati/4442 

9. Kalima E tayyeba ko ziyada padhna. 

10. Dua karna- ‘allahumma barik lana 
filmaut vafima badal maut’, aye Allah 
hidayat dene ke baad hamare dilo ko teda 
na farma dena, aur hame apni taraf se 
rahmat ata farma dijye’. Subah sham ye 
dua maangna sunnat amal bhi he “™s"@dabil 
jaad/1796) 

Allah ham sab ko islam par zindagi 
guzarne ki taufik ata farmaye aur akhri 
vakt me imaan ki halat me maut ata 
farmaye aamin. 


2. Tauhid Ki Hakikat 


Hasan Basri“™ farmate the ke tauhid ek 

dhoban ne sikhayi, kisi ne puchha vo 
kaise? Kaha mere pados me ek dhobirehata 
tha, un miyan bivi me kuchh tu-tu-me-me 
ho rahithi, dhoban apne shohar se keh rahi 
thi, mene tumhari vajah se bhukh piyas, 
tangi aur sab kuchh bardasht kiya, lekin 
tumne mere siva kisi gair ki taraf najar bhi 
uthai ye me bardasht nahi kar sakti. 
Hazrat ne kaha muze Quran ki us ayat 
jisme Allah farmate he ‘mere bande jo bhi 
gunah lekar ayege me sab maaf kar dunga, 
lekin meri mohabbat me kisi ko sharik 
karoge ye gunah me maaf nahi karunga’, 
isse muze tauhid ki hakikat samaz me ayi. 
Rasulullah® ne farmaya jiska matlab he 
‘najar shaitan ke tiro me se ek zehrila tir 
he, jisne isko mere khauf ki vajah se chhod 
diya, is najar ko rokne ke badle me aisa 
imaan dunga ke, vo apne dil me us imaan 
ki mithas ko mehsus karenga. 


3. Imaan Ki Mithas Ka Maza 


Nigah ki hifazat ke natije me imaan ki 

mithas jo mehsus karega, iski tashrih me 
Mulla Ali Kari“) farmate he ‘isse ye baat 
sabit huvi ke jab dil me imaan ki mithas 
dakhil hoti he to vo dil se kabhi bahar nahi 
nikalati’ Allah farmate he ke me imaan ki 
mithas paida kar dunga to iska matlab ye 
huva ke ab is bande ki maut tak imaan 
mehfuj rahega. 

Is vajah se usme ek mithas aur lazzat hoti 
he, shahvato aur khavahisho ke maze 
thode, aur imaan ki mithas ka maza sab se 
uncha hota he, jab jisam Ke ang se jo maze 
milate he, vo agar aise he to dil jo tamam 
ang ka sardar he, usse jo maze milte he vo 
kaise honge? Imaan ki mithas ka maza dil 
se he. 


4. Hame Imaan Ki Mithas Mil Rahi He 
Ya Nahi? 

Iski Panch Nishaniya Ye He 

Pehali nishani ibadato aur nek kaamo me 
dil ka lagana. 


Dusri nishani duniya ki khavahishat aur 

gunaho ko chhodna asan hojata he. 

Tisri nishani Allah ki razamandi ke liye 
ibadato ki mashakkat asan ho jati he. 
Chauthi nishani Allah ki taraf se agar 
mushkil halat aa bhi jaye to vo isko Allah 
kinemat samazta he. 

Paanchvi nishani banda Allah ke achchhe 
aur bure faislo par razi rahe jise takdir 
kehte he. 

To aaj hiis baat ka irada karle ke aye Allah 
mene sab lat aur manat chhod diye, (buto 
ke naam he) is liye aaj hi dil me is baat ka 
irada karle ke aye Allah tuhje razi karne ke 
liye mene sab ko chhod diya, buto ko tod, 
khayalat ke ho, ya patthar ke. 

Aaj is baat ka pakka irada karle ke aaj ke 
baad kisi gair marham par najar nahi dalni 
he, ab agar nafs bahana kare ke tum bach 
hi nahi sakte, to hamara Allah to hame 
bacha sakta he, Allah par najar kyu nahi 
dale? Vo parvardigar rahmat farmayega, 
aur ye mushkil hamare liye asan kardega. 


Allah ham sab ko bhi imaan ki mithas ata 

farmaye aur har hal me Allah ke faislo par 
razirehne ki taufik ata farmaye aamin. 


5. Sadka Karne Se Achchha Khatma 
Kaise? 

Allah ke raaste me kharch karna, Hazrat 
Aisha (rd) farmati he ke jab ramzan atatha 
to me Rasulullah® me teen bade badlav 
dekhti thi, usme se ek ye he ke Aap® apne 
dono hatho se apne maal ko Allah ke raaste 
me kharch kar dete the. Hamare bade apne 
bachcho ko juma ka din apne hatho se 
fakiro ko sadka dilvate the, aur Allah ke 
raaste me sadka dene ki bakayda tarbiyat 
diya karte the, isse farak nahi padta ke aap 
ek lakh de ya ek rupiya de, Allah chiz ko 
nahi dekhte bande ki niyat ko dekhte he. 


6. Shukar Guzari Ka Inam 

Agar tum meri nemato ka shukar ada 
karoge to me apni nemate aur ziyada ata 
karunga. sure ibrahim/7 


Ek buzrug par Allah ki badi nemate thi, vo 

darte the ke kahi muze mere amal ka badla 
duniya me hi mil jaye, aur akhirat me keh 
diya jaye tum apni duniya ki zindagi me 
lazzate hasil kar chuke. su7¢ 25kat/20. 

Ek din unke dil me khayal aya, kehne lage, 
ya Allah me bar bar aap ko faryad karta hu 
ke muze aur nemate nahi chahiye, aap 
nemate diye ja rahe he, Allah ne unke dil 
me ye baat dali, mere pyare mera kanoon 
he, jo banda nemato ka shukar ada karta he 
me nemate badhata hu, tujab tak nemat ka 
shukar ada karna band nahi karega me 
nemate ata karna band nahi kar sakta. 
Shukar ada karne ka ek behtarin tarika 
Huzur™ ne dua sikhayi ki ye dua subah 
sham maango, "Me Allah se razi hu ke vo 
mera rab he, aur me Muhammad* se razi 
hu ke vo mere nabi he, aur me Islam se razi 


hu ke vo mera deen he", (bu davud/2071) 


7. Allah Ke Khauf Se Gunah Ko 


Chhodne Se Husne Khatma 


Hadis me ata he, agar koinavjavan mard ko 

koi khubsurat aurat gunah ki taraf bulaye, 
aur keh de ke ‘me Allah se darta hu’ to Allah 
usko kayamat ke din arsh ka saya nasib 
farma denge, isi tarah agar koi navjavan 
aurat ko koi mard gunah ki taraf bulaye 
aur vo keh de ‘ke me Allah se darti hw’ to 
Allah usko bhi kayamat ke din arsh ka saya 
nasib farma denge. Allah ke dar se gunah 
chhod dena ye ek bahot bada amal he. 
Quran me Allah farmate he, ‘Jo apne rab ke 
saamne kayamat ke din khade hone se dar 
gaya Aur apne nafs ko khavahishat me 
padne se rok liya To aise shakhs ka thikana 
jannat he’, Sure naziat/40 

Jab adami gunah ko Allah ke khauf ki vajah 
se chhod deta he to fir Allah uske liye 
khatima bilkhair hona asan farma dete he. 
Allah ham sab ko afiyat ke sath khaufe 
khuda nasib farmaye aur husne khatima 
nasib farmaye aamin. 

8. Nek Bando ki Sangat aur Husne 
Khatma 

Allah irshad farmate he: aye imaan valo 
Allah se daro, aur sachcho ke sath ho javo. 
Sure tauba/119 

Hazrat mufti shafi*”) farmate he mene 
maulana Rumi“ ka ek ‘sher’ padha jiska 
taryuma ye he ‘Allah valo ke sath ek ghadi 
ka rehna 100 sal ki bagair dikhlave ki 
ibadat se behtar he’ to mere jehen me 
khayal aya ki kahi maulana Rumi“ se 
kahi kami zyadati to na huvi, to me Hazrat 
Thanvi" ke pass gaya aur saval kiya aisa 
malum hota he ke maulana Rumi") ne 
kuchh kami zyadati se kaam to nahi liya, 
to Hazrat Thanvi*™ ne sher padha jiska 
taryjuma ye he ke, ‘Ek lakh sal ki bagair 
dikhlave ki ibadat se behtar he’ kehne lage 
Hazrat 100 sal samaz me nahi aa raha tha, 
aap ne to lakh padh diya, Hazrat Thanvi™ 
ne samzaya ke agar banda ek sal bagair 
dikhlave ki ibadat kare to bhi usko apne 
achchhe khatme ka yakin nahi ho sakta, 

shaitan ki misal saamne he, lakho sal usne 
ibadat ki, anjam bura huva, Quran me he 
balam baura ne 300 sal ibadat ki iske 
bavajud anjam bura huva. 

Isse malum huva ke, ek lakh sal ibadat 
karne ke baad bhi koi gurantee nahi de 
sakta, lekin Allah valo ki sangat me bethne 
se Allah ke Rasul® ne gurantee de di he, 
Hazrat vo kaise? 

Hadis me Rasulullah® ne farmaya: ke 
Allah valo ke pass agar tum bethoge to ‘ye 
vo bande he ke inke pass bethne vala 
badbakht nahi hota’, ne mibban 3/139 

Aap ki zaban se khushkhabri mil rahi he 
ke ek lamhe me vo nemat mil sakti he ke, 
Allah anjam achchha farmade. 

Allah apne fazalo karam se hame Allah ke 
nek bando ki sangat se fayda uthane ki 
taufik nasib farmaye, aur husne khatma 
nasib farmaye, aamin. 

